শামসুজ্জামান খান: ধর্মীয় ভাষাটাকে বেশি গুরুত্ব দেয়ার কারণে। কিন্তু নিম্নশ্রেণির মানুষ, তারা তো বাংলা চায়। কৃষক, শ্রমিক তারা বাংলা চায়। কিন্তু তাদের তো সেই ভয়েস নেই। নওয়াব আব্দুল লতিফের যে ভয়েস আছে, সেই ভয়েস তো ওদের নাই। যে জন্য মাইকেল বলেছেন যে, আমাদের তো এক ধরনের রেনেসাঁর মতো হলো কিন্তু বাঙালি মুসলমানেরা হতে পারল না। পশ্চিমবঙ্গে একজন লোক ছিলেন, মুসলমান, তিনি ইংরেজিতে বই লিখেছিলেন; বইতে মাতৃভাষার গুরুত্বের ব্যাপারে লিখেছেন, কিন্তু লিখেছেন ইংরেজি ভাষায়। তার বই আমরা বের করেছি। নামটা ভুলে গেছি এই মুহূর্তে।